**Д О Г О В О Р**

за възлагане на обществена поръчка с предмет:

***„Доставка и монтаж на офис-мебели и столове за нуждите на МВнР“, съгласно Рамково споразумение № СПОР-7/15.03.2018 г.***

Днес, ..................................... год., в гр. София, между:

**МИНИСТЕРСТВО НА ВЪНШНИТЕ РАБОТИ** – гр. София 1113, ул. „Александър Жендов” № 2, БУЛСТАТ № 000695228, представлявано от Мая Андонова-Генова, директор на дирекция „УС и МТО” и упълномощен възложител, съгласно Заповед № 95-00-390/21.09.2017 г. на министъра на външните работи, и Искра Григорова-Зоровска - главен счетоводител, наричано по-долу **ВЪЗЛОЖИТЕЛ**, от една страна,

и

................................................................, със седалище и адрес на управление: ................................................................................. ........................................................................................................................., ЕИК:………………, представлявано от *........................................(посочва се качеството на лицето подписващо договора)*, наричано по-долу за краткост **„ИЗПЪЛНИТЕЛ“,** от друга страна,

след проведена процедура по чл. 82, ал. 3 от Закона за обществените поръчки (ЗОП), във връзка с чл. 4 от сключено Рамково споразумение № СПОР-7/15.03.2018г. за възлагане на централизирана обществена поръчка с предмет: ***„Доставка и монтаж на офис-обзавеждане и мебели за нуждите на органите на изпълнителната власт и техните администрации“****,* ***обособена позиция № 1 „Доставка и монтаж на офис-мебели и столове“***наричано по-нататък „Рамковото споразумение” и Решение № ............................ от ...........................г. на **ВЪЗЛОЖИТЕЛЯ** за определяне на **ИЗПЪЛНИТЕЛ**, се сключи настоящият договор, като страните се споразумяха за следното:

1. **ПРЕДМЕТ И СРОК НА ДОГОВОРА.**

**Чл. 1.** **(1) ВЪЗЛОЖИТЕЛЯТ** възлага, а **ИЗПЪЛНИТЕЛЯТ** приема срещу възнаграждение да извършва **доставки и монтаж на офис-мебели и столове**, по периодични заявки, съгласно Техническата спецификация на артикулите, съдържаща се в СЕВОП, неразделна част от настоящия договор. Посочените количества са прогнозни и Възложителят не се ангажира да поръча точните количества в Ценовото предложение. Както и си запазва възможността да поръчва повече бройки от даден артикул в рамките на общата цена по договора, въпреки че в техническата спецификация е задал по-малко.

**(2)** Офис обзавеждането и мебелите по ал. 1 ще бъдат наричани по-нататък „**артикули**” или „**стоки**”.

 **Чл. 2.** Договорът влиза в сила не по-рано от 29.03.2020г., като срокът за изпълнение на доставките е до крайния срок на Рамковото Споразумение СПОР – 7 от 15.03.2018г. – 15.03.2021г. или до изчерпване на сумата по договора, което от условията настъпи първо.

**ІI. КАЧЕСТВО НА СТОКИТЕ И ОПАКОВКА.**

**Чл. 3.** Доставяните стоки следва да са нови, неупотребявани и да отговарят на условията и изискванията на Рамковото споразумение, Техническата спецификация на **ВЪЗЛОЖИТЕЛЯ**, Техническото и ценовото предложение на **ИЗПЪЛНИТЕЛЯ** (съдържащи се в СЕВОП).

**Чл. 4.** Документите, които доказват качеството на стоките както и техния произход, като: сертификати за произход и качество, информационни листове, инструкции за безопасна употреба и/или друг вид документи, следва да придружават стоките при предаването им.

**Чл. 5.** **ИЗПЪЛНИТЕЛЯТ** е длъжен да осигури опаковка на доставяните стоки, която да ги предпази от повреждане и/или унищожаване по време на транспортирането им, както и по време на тяхното съхранение, в съответствие с посочените в ***Раздел IIІ*** отРамковото споразумение изисквания.

**ІІІ. ЦЕНА И УСЛОВИЯ НА ПЛАЩАНЕ**

**Чл. 6.** **(1)** Цената на договора е в размер на **……….…… лв.** (*словом*) без ДДС, съгласно ценовото предложение на **ИЗПЪЛНИТЕЛЯ**,неразделна част от договора.

**(2)** Единичните цени за отделните артикули са окончателни за срока на изпълнение на договора и не подлежат на промяна, освен в предвидените в закона случаи.

 **(3)** Цените включват всички разходи на **ИЗПЪЛНИТЕЛЯ** за изпълнението на настоящия договор, включително разходите за опаковка, транспортни разходи, такси, мита, застраховки, товарене, разтоварване, монтаж и други до мястото за доставка, посочено в чл. 8.

**Чл. 7. (1)** За извършената доставка се съставя двустранен приемо-предавателен протокол, подписан от страните.

**(2**) Цената на артикулите се заплаща от **ВЪЗЛОЖИТЕЛЯ** в срок до 30 (тридесет) дни от подписването на приемо-предавателен протокол за извършената доставка и след получаване на издадена от **ИЗПЪЛНИТЕЛЯ** фактура, в която е упоменат номерът на договора.

**(3) ВЪЗЛОЖИТЕЛЯТ** заплаща стойността на доставените стоки в лева, по следната банкова сметка на **ИЗПЪЛНИТЕЛЯ**:

БАНКА:

IBAN:…………………………

BIC:……………

 **(4)** Плащането не се извършва в случай, че за изпълнителя е получена информация от Национална агенция по приходите или Агенция „Митници” за наличието на публични задължения, съгласно РМС №592/21.08.2018г. В този случай плащането се извършва съгласно указанията на органите на данъчната и митническата администрация.

**ІV. МЯСТО И СРОКОВЕ НА ДОСТАВКА**

**Чл. 8.** Артикулите, предмет на доставка по този договор се доставят на следния адрес на **ВЪЗЛОЖИТЕЛЯ:** Министерство на външните работи – Централно управление,гр. София, п.к. 1113, ул. „Александър Жендов“ № 2.

**Чл. 9.** Срокът за доставка и монтаж на артикулите е до 5 (пет) работни дни от получаване на заявката.

**V. ПРАВА И ЗАДЪЛЖЕНИЯ НА ВЪЗЛОЖИТЕЛЯ**

**Чл. 10.** **ВЪЗЛОЖИТЕЛЯТ** има право:

1. да изисква от **ИЗПЪЛНИТЕЛЯ** да изпълни възложената доставка качествено и в срок, без отклонение от договореното и без недостатъци;

2. в случаите, в които отстраняването на дефектите е невъзможно или доставката е непълна, да изисква от **ИЗПЪЛНИТЕЛЯ,** замяната на некачествената, непълна или дефектна доставка по реда и в сроковете, определени в този договор;

3. да изисква от ИЗПЪЛНИТЕЛЯ да отстрани за своя сметка всички фабрични или производствени дефекти в срок до 7 (седем) работни дни;

4. по всяко време на изпълнение на настоящия договор да осъществява текущ контрол и проверки относно качеството на доставяните стоки, етапа на изпълнение на доставките и други, без това да пречи на оперативната дейност на **ИЗПЪЛНИТЕЛЯ**.

5. да не приеме и върне на **ИЗПЪЛНИТЕЛЯ** артикули, неотговарящи на някои от посочените от **ВЪЗЛОЖИТЕЛЯ** изисквания.

**Чл. 11.** **ВЪЗЛОЖИТЕЛЯТ** е длъжен:

1. да заплаща на **ИЗПЪЛНИТЕЛЯ** стойността на доставените му от **ИЗПЪЛНИТЕЛЯ** артикули по реда и при условията на настоящия договор;

2. да приеме доставените му от **ИЗПЪЛНИТЕЛЯ** артикули по реда и при условията на настоящия договор.

**VІ. ПРАВА И ЗАДЪЛЖЕНИЯ НА ИЗПЪЛНИТЕЛЯ**

**Чл. 12.** **ИЗПЪЛНИТЕЛЯТ** има право:

1. да получи цената на доставените артикули по реда и при условията на настоящия договор;

2. да изисква от **ВЪЗЛОЖИТЕЛЯ** информация и съдействие, необходими му за качественото извършване на доставките по чл. 1.

**Чл. 13. ИЗПЪЛНИТЕЛЯТ** се задължава:

1. да достави стоки, които съответстват по количество, качество, описание, модел, цвят и т.н. и опаковка на посоченото в настоящия договор и на приложената към договора оферта;

2. да достави стоки, които да съответстват на описанието на артикулите, съдържащо се в образеца на ценова оферта;

3. да осъществи доставката до мястото/местата по чл. 8 за своя сметка;

4. да отстранява за своя сметка допуснатите недостатъци, грешки и установени дефекти в процеса на изпълнението на договора в сроковете по чл. 21;

5. да замени за своя сметка артикули, неотговарящи на изискванията съгласно настоящия договор, когато поправката им е невъзможна;

6. да предостави необходимата техническа документация към артикулите, когато такава се предоставя от производителя;

7. да предостави достъп до документите, свързани с изпълнението на настоящия договор, на упълномощените представители на **ВЪЗЛОЖИТЕЛЯ**.

**VІІ. УВЕДОМЛЕНИЯ МЕЖДУ СТРАНИТЕ. ЛИЦА ЗА КОНТАКТ**

**Чл. 14.** Уведомленията между страните, в това число и заявките за доставка, се извършват в писмена форма.

**Чл. 15.** Отговорните лица за изпълнение на дейностите по този договор са както следва:

За ВЪЗЛОЖИТЕЛЯ: Име, длъжност, телефон, факс, e-mail, адрес:

За ИЗПЪЛНИТЕЛЯ: Име, длъжност, телефон, факс, e-mail, адрес:

**VІІІ. ГАРАНЦИЯ ЗА ИЗПЪЛНЕНИЕ НА ДОГОВОРА**

**Чл. 16.** **(1)** При подписване на договора **ИЗПЪЛНИТЕЛЯТ** предоставя гаранция за изпълнение в размер на 3 % (три) процента от цената на договора без ДДС.

**(2)** Гаранция за изпълнение се представя в една от следните форми:

 1.парична сума;

 2. банкова гаранция;

 3.застраховка, която обезпечава изпълнението чрез покритие на отговорността на изпълнителя.

**(3)** При представяне на банкова гаранция, или застраховка, същата трябва да има срок на валидност най-малко 30 дни след изтичане на гаранционния срок на последно доставения артикул.

**(4)** При точно и пълно изпълнение на договора гаранцията за изпълнение се освобождава /възстановява/ в пълен размер в рамките на 30 (тридесет) дни след изтичане на гаранционния срок на последно доставения артикул.

 **(5)**Гаранцията се представя във формата на ………………………………………………………..

**(6) ВЪЗЛОЖИТЕЛЯТ** може да се удовлетвори от гаранцията, в случаите, когато в негова полза е възникнало вземане от забава или неизпълнение на задълженията на **ИЗПЪЛНИТЕЛЯ**.

 **Чл. 17.** ВЪЗЛОЖИТЕЛЯТ има право да задържи съответна част и да се удовлетвори от Гаранцията за изпълнение, когато ИЗПЪЛНИТЕЛЯТ не изпълни някое от неговите задължения по Договора, както и в случаите на лошо, частично и забавено изпълнение на което и да е задължение на ИЗПЪЛНИТЕЛЯ, като усвои такава част от Гаранцията за изпълнение, която съответства на уговорената в Договора неустойка за съответния случай на неизпълнение.

**Чл. 18.**  Обслужването на банковата гаранция, таксите и други плащания по нея, банковите преводи, комисионните, както и поддържането на банковата гаранция за целия период на действие на договора, са за сметка на ИЗПЪЛНИТЕЛЯ**.**

**Чл. 19.** Възложителят освобождава гаранцията за изпълнение на договора на етапи и при условия, както следва:

**(1)** частично освобождаване в размер на 2 % (два процента) от стойността на договора в размер на \_\_ (словом: \_\_\_\_\_\_\_\_) лева, в срок от 30 (тридесет) дни, след изтичане срока на договора по чл. 2;

**(2)** окончателно освобождаване на 1 % (един процент) остатъчната сума по гаранцията се извършва в срок от 30 (тридесет) дни, след изтичане на гаранционния срок на последно доставения артикул и при условие, че ИЗПЪЛНИТЕЛЯ е изпълнил всички свои задължения по договора и сумите по гаранцията не са задържани, или не са настъпили условия за задържането им.

**IX. ПРЕДАВАНЕ И ПРИЕМАНЕ НА СТОКИТЕ**

**Чл. 20.** Предаването и приемането на доставката на мястото по чл. 8 се извършва с приемо-предавателен протокол. Протоколът трябва да посочва вида и количеството на доставените артикули. Доставките се извършват в рамките на работното време на **ВЪЗЛОЖИТЕЛЯ**.

**X. ГАРАНЦИОННИ СРОКОВЕ. РЕКЛАМАЦИИ.**

**Чл. 21.** Гаранционните срокове на артикулите включени в предмета на настоящия договор са ........................ месеца. *(посочва се в съответствие с посоченото в Техническото предложение на* ***ИЗПЪЛНИТЕЛЯ****)*

**Чл. 22.** (1) Гаранционните срокове започват да текат от датата на подписването на приемо-предавателния протокол съгласно чл. 20.

**(2)** При извършване на ремонт на дефектирали мебели, подменената или ремонтираната част има гаранционен срок от 6 месеца от датата, на която възложителят е приел резултатите от ремонта.

**Чл. 23.** В случай, че се установят скрити недостатъци и/или дефекти, за които **ИЗПЪЛНИТЕЛЯТ** е бил уведомен, същият е длъжен да ги отстрани или в 7-дневен срок замени стоките с нови със същите или по-добри характеристики, ако недостатъкът ги прави негодни за използване по предназначение.

**Чл. 24.** Всички разходи, свързани с подмяната, транспорта и други на некачествени или дефектни стоки през времето на гаранционния срок са за сметка на **ИЗПЪЛНИТЕЛЯ**.

**ХI. НЕУСТОЙКИ И ОБЕЗЩЕТЕНИЯ**

**Чл. 25.** Ако **ИЗПЪЛНИТЕЛЯТ** не изпълни възложената доставка или част от нея, или изискванията за нея съгласно договора в установения по договора срок, същият дължи на **ВЪЗЛОЖИТЕЛЯ** неустойка в размер на 2% (два процента) от стойността на дължимата доставка без ДДС, но не повече от 10% (десет процента) от стойността на договора без ДДС.

**Чл. 26.** При забава на доставката, **ИЗПЪЛНИТЕЛЯТ** дължи на **ВЪЗЛОЖИТЕЛЯ** неустойка в размер на 0,5% (нула цяло и пет процента) от стойността на дължимата доставка без ДДС за всеки просрочен ден, но не повече от 10% (десет процента) от стойността на договора без ДДС.

**Чл. 27.** При забава в плащането **ВЪЗЛОЖИТЕЛЯТ** дължи неустойка в размер на 0,05% (нула цяло и пет стотни процента) от дължимата сума за всеки ден закъснение, но не повече от 3% (три процента) от стойността на договора без ДДС.

**Чл. 28. ВЪЗЛОЖИТЕЛЯТ** има право да прихване дължимите обезщетения и неустойки от сумите дължими на **ИЗПЪЛНИТЕЛЯ** за доставените артикули или от гаранцията за изпълнение.

 XII. ПРЕКРАТЯВАНЕ НА ДОГОВОРА.

**Чл. 29**. **(1)** Настоящият договор се прекратява, както следва:

1. с изтичане срока на договора;

2. с изчерпване на посочените в чл. 6, ал. 1 средства;

3. при виновно неизпълнение на задълженията на една от страните по договора – с 15-дневно писмено предизвестие, отправено от изправната до неизправната страна;

**(2)** Настоящият договор може да бъде прекратен:

1. с едномесечно писмено предизвестие, отправено от всяка от страните по договора към другата;

2. при взаимно съгласие между страните, изразено в писмен вид;

3. едностранно от **ВЪЗЛОЖИТЕЛЯ** с 15-дневно писмено предизвестие, при пълно или частично неизпълнение, лошо или забавено изпълнение на задълженията на **ИЗПЪЛНИТЕЛЯ**. В тези **ВЪЗЛОЖИТЕЛЯТ** не дължи обезщетения, пропуснати ползи и/или неустойки.

**Чл. 30**. В случай на прекратяване на договора страните подписват двустранен протокол, с който уреждат взаимоотношенията си до момента на прекратяването, включително и заплащане на извършените, но незаплатени доставки.

**XIII. ДРУГИ УСЛОВИЯ**

**Чл. 31.** Настоящият договор се подписа в два еднообразни екземпляра – един за **ИНДИВИДУАЛНИЯ** **ВЪЗЛОЖИТЕЛ** и един за **ИЗПЪЛНИТЕЛЯ**.

**Чл. 32.** Неразделна част от настоящия Договор са следните приложения, намиращи се в СЕВОП:

* Приложение № 1 – Техническа спецификация;
* Приложение № 2 – Техническо предложение на изпълнителя;
* Приложение № 3 – Ценово предложение.

**ВЪЗЛОЖИТЕЛ: ИЗПЪЛНИТЕЛ:**

 **................................................. ...............................................**